നിയമസഭാ കയ്യാങ്കളി: സഭാ ചരിത്രത്തിലെ കറുത്ത അധ്യായമെന്ന് പ്രതിപക്ഷം അടിയന്തര പ്രമേയത്തിന് നോട്ടിസ് നല്കി തിരുവനന്തപുരം: നിയമസഭാ കയ്യാങ്കളി കേസില് സുപ്രിം കോടതി വിധി സഭാ ചരിത്രത്തിലെ കറുത്ത അധ്യായമെന്ന് പ്രതിപക്ഷം. വിഷയം സഭ നിര്ത്തിവച്ച് ചര്ച്ച ചെയ്യണമെന്ന് ആവശ്യപ്പെട്ട് പി ടി തോമസ് എംഎല്എ അടിയന്തര പ്രമേയത്തിന് നോട്ടിസ് നല്കി. സര്ക്കാരിന്റെ ഭാഗത്ത് വീഴ്ചയില്ലെന്നും എന്നാല് സുപ്രിംകോടതി വിധി അംഗീകരിക്കുന്നുവെന്ന് മുഖ്യമന്ത്രി പിണറായി വിജയന് സഭയില് അറിയിച്ചു. കേസ് പിന്വലിക്കാന് അവകാശം ഉണ്ടോയെന്ന കാര്യമാണ് കോടതി പരിഗണിച്ചത്. കേസ് പിന്വലിക്കുന്നതില് എതിര്പ്പില്ലെന്ന് ജില്ലാ കളക്ടര് അറിയിച്ചിരുന്നു. പൊതുതാത്പര്യം മുന്നിര്ത്തിയാണ് കേസ് പിന്വലിക്കാന് അപേക്ഷ നല്കിയത്, മുഖ്യമന്ത്രി അറിയിച്ചു. വിധിയില് ഏറ്റവും സന്തോഷിക്കുന്നത് കെ എം മാണിയുടെ ആത്മാവാണ്. കയ്യാങ്കളി കേസില് ഉണ്ടായത് നിയമസഭയിലെ എക്കാലത്തെയും ദുഃഖവെള്ളിയെന്ന് പി ടി തോമസ് പറഞ്ഞു.The post നിയമസഭാ കയ്യാങ്കളി: സഭാ ചരിത്രത്തിലെ കറുത്ത അധ്യായമെന്ന് പ്രതിപക്ഷം അടിയന്തര പ്രമേയത്തിന് നോട്ടിസ് നല്കി first appeared on MalayalamExpressOnline.